**IUBIRE NEŞTIUTĂ**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te văd în fiecare zi, vorbesc cu tine,

Ne ştim de mult, ne ştim poate prea bine,

Dar n-am curajul să-ţi destăinuiesc

Că te iubesc dintotdeauna, te iubesc!

Şi nici nu ştiu dacă-am să-ţi spun vreodată

Cât inima îmi e de fermecată,

Şi poate n-ai să bănuieşti nicicând

Ce dragoste îţi port mereu în gând...

Ţi-aş spune-acum, de-aş şti că nu se strică

Nimica între noi, dar mi-este frică,

Şi-atunci mă chinui fără vreun cuvânt

Şi tu nu vezi cât de bolnav eu sunt.

Prefer să tac, dar să te văd râzând,

Prefer să te iubesc etern în gând

Decât să-ţi spun, ca tu apoi să pleci

Şi să dispari din viaţa mea pe veci.